Põhjakotkas (mütoloogia)
Põhjakotkas on müütiline võimas lind, keda mainitakse rahvuseepose esimeses loos (Kalevi tulek. Salme ja Linda). Eeposes mainitakse, et Kalevala oli koht põhjas, kus tõusis kange Kalevite selts, mehed kui tammed tugevad. Põhja piiril asus Taara tammemetsa ääres talu, kus sirgus kolm poega. Üks neist veeres Venemaale, Teine tuiskas Turjamaale, Kolmas istus kotka selga, Põhjakotka tiiva peale. See, kes lendas Põhjakotka tiiva peal, oli Kalev. Sõitis üle Soome mere, Liugles üle Läänemere, Veeres üle Viru mere, Kuni õnne kohendusel, Jumalikul juhatusel Kotkas kõrge kalju peale Viskas mehe Viru randa.